A Bizottság 430/2003/EK rendelete

(2003. március 7.)

a további feldolgozásra nem kerülő fehér cukor és nyerscukor után járó export-visszatérítés meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 680/2002/EK bizottsági rendelettel [1] módosított, a cukor piacának közös szervezéséről szóló, 2001. június 19-i 1260/2001/EK tanácsi rendeletre [2], és különösen annak 27. cikke (5) bekezdésének második albekezdésére,

mivel:

(1) Az 1260/2001/EK rendelet 27. cikke arról rendelkezik, hogy az említett rendelet 1. cikke (1) bekezdésének a) pontjában felsorolt termékek világpiaci árfolyama és ára, valamint a szóban forgó termékeknek a Közösségen belüli ára közötti különbséget export-visszatérítéssel lehet fedezni.

(2) Az 1260/2001/EK rendelet arról rendelkezik, hogy a fehér cukor és a nem denaturált és továbbfeldolgozás nélkül kivitt nyerscukor utáni visszatérítés megállapításánál figyelembe kell venni a cukor világpiacán és közösségi piacán kialakult helyzetet, és különösen a rendelet 28. cikkében felsorolt ár- és költségtényezőket. Az említett cikk arról is rendelkezik, hogy figyelembe kell venni a tervezett kivitel gazdasági vonatkozásait is.

(3) Meg kell állapítani a nyerscukor utáni visszatérítést a standard minőség vonatkozásában. Ez utóbbit az 1260/2001/EK rendelet I. mellékletének II. pontjában határozták meg. Ezt a visszatérítést továbbá az 1260/2001/EK rendelet 28. cikkének (4) bekezdésével összhangban kell megállapítani. A kandiscukrot a cukorágazatban az export-visszatérítésekre vonatkozó részletes alkalmazási szabályok megállapításáról szóló, 1995. szeptember 7-i 2135/95/EK bizottsági rendelet [3] határozza meg. A hozzáadott ízesítő vagy színező anyagot tartalmazó cukorra így kiszámított visszatérítést a szacharóztartalomra kell vonatkoztatni, s ennek megfelelően az említett tartalom 1 %-ában kell megállapítani.

(4) Különleges esetekben a visszatérítés összegét egyéb jogi eszközzel is meg lehet állapítani.

(5) A visszatérítést kéthetente kell megállapítani. A közbenső időszakban a visszatérítés módosítható.

(6) Az 1260/2001/EK rendelet 27. cikke (5) bekezdésének első albekezdése arról rendelkezik, hogy a rendelet 1. cikkében említett termékek utáni visszatérítés a rendeltetési hely szerint eltérő lehet abban az esetben, ha a világpiaci helyzet vagy az egyes piacok különleges követelményei ezt szükségessé teszik.

(7) A Balkán-félsziget nyugati részének országaiból származó kedvezményes cukorbehozatal 2001. eleje óta tartó, valamint a Közösségből ezekbe az országokba irányuló cukorkivitel jelentős és gyors növekedése erősen mesterséges jellegűnek tűnik.

(8) A export-visszatérítésre jogosult cukorágazati termékek a Közösségbe történő újra-behozatalával kapcsolatos visszaélések elkerülése céljából az e rendelet hatálya alá tartozó termékek után visszatérítést nem szabad megállapítani valamennyi nyugat-balkáni ország vonatkozásában.

(9) A fentiek, valamint a jelenlegi cukorpiaci helyzet, és különösen a cukorárfolyam és cukorárak figyelembevételével a Közösségen belül és a világpiacon, a visszatérítéseket a megfelelő összegben kell megállapítani.

(10) A Cukorpiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

Az 1260/2001/EK rendelet 1. cikke (1) bekezdésének a) pontjában felsorolt, nem denaturált és továbbfeldolgozás nélküli termékek kivitele utáni visszatérítéseket e rendelet mellékletének megfelelően állapítjuk meg.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. március 7-én.

a Bizottság részéről

Franz Fischler

a Bizottság tagja

[1] HL L 104., 2002.4.20., 26. o.

[2] HL L 178., 2001.6.30., 1. o.

[3] HL L 214., 1995.9.8., 16. o.

--------------------------------------------------

MELLÉKLET

A FEHÉR CUKOR ÉS A TOVÁBBFELDOLGOZÁS NÉLKÜL KIVITT NYERSCUKOR UTÁNI VISSZATÉRÍTÉSEK

Megj.:

A termékkódokat és az "A" sorozatú rendeltetési hely-kódokat a 3846/87/EGK bizottsági rendelet (HL L 336., 1987.12.24., 1. o.) határozza meg.

A numerikus rendeltetési hely-kódokat a 2020/2001/EK bizottsági rendelet (HL L 273., 2001.10.16., 6. o.) határozza meg.

Egyéb rendeltetési helyek:

S00 : valamennyi rendeltetési hely (harmadik országok, egyéb területek, a Közösségből származó kivitelként kezelt élelmezési és rendeltetési helyek) kivéve Albániát, Horvátországot, Boszniát és Hercegovinát, Szerbiát és Montenegrót (beleértve Koszovót az 1999. június 10-i 1244. sz. ENSZ biztonsági tanácsi állásfoglalás értelmében), valamint Macedóniát, a 2201/96/EK tanácsi rendelet (HL L 297., 1996.11.21., 29. o.) 1. cikke (2) bekezdésének a b) pontjában említett termékekben található cukor kivételével.

Termékkód | Rendeltetési hely | Mértékegység | A visszatérítés összege |

170111909100 | S00 | EUR/100 kg | 40,25 |

170111909910 | S00 | EUR/100 kg | 40,25 |

170112909100 | S00 | EUR/100 kg | 40,25 |

170112909910 | S00 | EUR/100 kg | 40,25 |

170191009000 | S00 | EUR/szacharóz 1 %-a × nettó 100 kg termék | 0,4375 |

170199109100 | S00 | EUR/100 kg | 43,75 |

170199109910 | S00 | EUR/100 kg | 43,75 |

170199109950 | S00 | EUR/100 kg | 43,75 |

170199909100 | S00 | EUR/szacharóz 1 %-a × nettó 100 kg termék | 0,4375 |

--------------------------------------------------